

**Қазығұрт ауданында жолаушыларды әлеуметтік мәні бар тұрақты тасымалдау тарифтерін белгілеу туралы**

Түркістан облысы Қазығұрт ауданы әкiмдiгiнiң 2019 жылғы 23 қазандағы № 292 қаулысы. Түркістан облысының Әдiлет департаментiнде 2019 жылғы 25 қазанда № 5228 болып тiркелдi

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 31 бабының 2 тармағына, "Автомобиль көлігі туралы" Қазақстан Республикасының 2003 жылғы 4 шілдедегі Заңының 19 бабының 4 тармағына сәйкес Қазығұрт ауданының әкімдігі ҚАУЛЫ ЕТЕДІ:

      1. Қазығұрт ауданында жолаушыларды әлеуметтік мәні бар тұрақты тасымалдау маршруттарының тарифі бір шақырымға 3,8 теңге көлемінде белгіленсін.

      2. "Қазығұрт ауданы әкімінің аппараты" мемлекеттік мекемесі Қазақстан Республикасының заңнамасында белгіленген тәртіппен:

      1) осы қаулының "Қазақстан Республикасы Әділет министрлігі Түркістан облысының Әділет департаменті" Республикалық мемлекеттік мекемесінде мемлекеттік тіркелуін;

      2) ресми жарияланғаннан кейін осы қаулыны Қазығұрт ауданы әкімдігінің интернет-ресурсына орналастырылуын қамтамасыз етсін.

      3. Осы қаулының орындалуын бақылау аудан әкімінің орынбасары Т.А.Қалымбетовке жүктелсін.

      4. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қазығұрт ауданының әкімі* | *Т. Телгараев* |

      "КЕЛІСІЛДІ"

      Қазығұрт аудандық

      мәслихатының хатшысы

      \_\_\_\_\_\_\_\_\_\_\_\_\_\_ Ө.Б. Көпеев

      "\_\_\_"\_\_\_\_\_\_\_\_\_\_ 2019 жыл

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК